กฎกระทรวงการอนุญาตเป็นผู้จัดทำรายงานการประเมินผลกระทบสิ่งแวดล้อม พ.ศ. 2565
วันที่ประกาศ: 2022-05-18

content: กฎกระทรวง การอนุญาตเป็นผู้จัดทำรายงานการประเมินผลกระทบสิ่งแวดล้อม พ.ศ. ๒๕๖๕
content: อาศัยอำนาจตามความในมาตรา ๑๑ วรรคสอง แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ และมาตรา ๕๑/๔ วรรคสอง แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติส่งเสริมและรักษาคุณภาพสิ่งแวดล้อมแห่งชาติ (ฉบับที่ ๒) พ.ศ. ๒๕๖๑
content: รัฐมนตรีว่าการกระทรวงทรัพยากรธรรมชาติและสิ่งแวดล้อมโดยความเห็นชอบของคณะกรรมการสิ่งแวดล้อมแห่งชาติออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยห้าสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิก (๑) กฎกระทรวง ฉบับที่ ๒ (พ.ศ. ๒๕๒๗) ออกตามความในพระราชบัญญัติส่งเสริม และรักษาคุณภาพสิ่งแวดล้อมแห่งชาติ พ.ศ. ๒๕๑๘ (๒) กฎกระทรวง ฉบับที่ ๓ (พ.ศ. ๒๕๒๙) ออกตามความในพระราชบัญญัติส่งเสริม และรักษาคุณภาพสิ่งแวดล้อมแห่งชาติ พ.ศ. ๒๕๑๘ (๓) กฎกระทรวง ฉบับที่ ๖ (พ.ศ. ๒๕๓๗)
sectionNo: 2
content: ออกตามความในพระราชบัญญัติส่งเสริม และรักษาคุณภาพสิ่งแวดล้อมแห่งชาติ พ.ศ. ๒๕๓๕
sectionNo: 3
content: ข้อ ๓ ในกฎกระทรวงนี้ “สำนักงาน” หมายความว่า สำนักงานนโยบายและแผนทรัพยากรธรรมชาติและสิ่งแวดล้อม “เลขาธิการ” หมายความว่า เลขาธิการสำนักงานนโยบายและแผนทรัพยากรธรรมชาติและสิ่งแวดล้อม
sectionNo: 4
content: ข้อ ๔ การยื่นคำขอ การแจ้ง และการอนุญาตตามกฎกระทรวงนี้ ให้ดำเนินการโดยวิธีการทางอิเล็กทรอนิกส์เป็นหลัก ในระหว่างที่ยังไม่สามารถดำเนินการโดยวิธีการทางอิเล็กทรอนิกส์ได้ ให้ยื่นคำขอโดยวิธีการทางไปรษณีย์ลงทะเบียนตอบรับหรือให้ยื่นคำขอ ณ สำนักงาน
sectionNo: 5
content: ข้อ ๕ คำขอ ใบอนุญาต และใบแทนใบอนุญาต ให้เป็นไปตามแบบที่เลขาธิการกำหนดโดยประกาศในราชกิจจานุเบกษา
sectionNo: 1
content: หมวด ๑ ประเภทใบอนุญาตและคุณสมบัติของผู้ขอรับใบอนุญาต
sectionNo: 6
content: ข้อ ๖ ใบอนุญาตมีสองประเภท ดังต่อไปนี้ (๑) ใบอนุญาตเป็นผู้จัดทำรายงานการประเมินผลกระทบสิ่งแวดล้อมบุคคลธรรมดา (๒) ใบอนุญาตเป็นผู้จัดทำรายงานการประเมินผลกระทบสิ่งแวดล้อมนิติบุคคล ได้แก่ (ก) สถาบันอุดมศึกษาหรือสถาบันวิจัย (ข) หน่วยงานของรัฐ (ค) บริษัทมหาชนจำกัดหรือบริษัทจำกัด
sectionNo: 7
content: ข้อ ๗ ผู้ขอรับใบอนุญาตตามข้อ ๖ (๑) ต้อง (๑) มีสัญชาติไทย (๒) สำเร็จการศึกษาในระดับไม่ต่ำกว่าระดับปริญญาตรีหรือเทียบเท่าจากสถาบันการศึกษา ที่สำนักงาน ก.พ. รับรองด้านหนึ่งด้านใด ดังต่อไปนี้ (ก) วิทยาศาสตร์ สาขาสิ่งแวดล้อม นิเวศวิทยา อนามัยสิ่งแวดล้อม หรือสุขาภิบาล (ข) วิศวกรรมศาสตร์
sectionNo: 7
content: สาขาสิ่งแวดล้อมหรือสุขาภิบาล (ค) เศรษฐศาสตร์ สาขาสิ่งแวดล้อม (ง) สังคมศาสตร์ สาขาสิ่งแวดล้อม (จ) ด้านอื่นที่มีชื่อเรียกแตกต่างจาก (ก) (ข) (ค) หรือ (ง) แต่มีการศึกษารายวิชา ด้านสิ่งแวดล้อมเช่นเดียวกับ (ก) (ข) (ค) หรือ (ง) ไม่น้อยกว่า ๓๐ หน่วยกิต หรือไม่น้อยกว่า ๑๕ หน่วยกิต
sectionNo: 7
content: ในกรณีที่สำเร็จการศึกษาในระดับปริญญาโท หรือระดับปริญญาเอก (ฉ) ด้านอื่นตามที่เลขาธิการประกาศกำหนด (๓) ในกรณีเป็นผู้ประกอบวิชาชีพตามที่มีกฎหมายบัญญัติต้องมีสถานภาพเป็นสมาชิก และได้รับใบอนุญาตในการประกอบวิชาชีพของสภาวิชาชีพนั้น ๆ ด้วย (๔)
sectionNo: 7
content: มีผลงานหรือประสบการณ์การปฏิบัติงานด้านการส่งเสริมและรักษาคุณภาพสิ่งแวดล้อมหรือด้านอื่นที่เกี่ยวข้องกับการส่งเสริมและรักษาคุณภาพสิ่งแวดล้อม ทั้งนี้ ตามที่เลขาธิการประกาศกำหนด (๕) ผ่านการอบรมในหลักสูตรเกี่ยวกับการประเมินผลกระทบสิ่งแวดล้อมตามที่เลขาธิการประกาศกำหนดหรือเห็นชอบ
sectionNo: 7
content: เว้นแต่จะได้รับการยกเว้นไม่ต้องเข้ารับการอบรมตามที่เลขาธิการประกาศกำหนด (๖) ไม่เป็นกรรมการผู้จัดการ ผู้จัดการ หรือดำรงตำแหน่งอื่นใดที่มีลักษณะคล้ายคลึงกัน เว้นแต่เป็นกรรมการผู้จัดการหรือผู้จัดการในนิติบุคคลที่จะขอรับใบอนุญาตตามข้อ ๑๐ หรือเป็นบุคลากรที่ปฏิบัติงานประจำอยู่ในหน่วยงานของรัฐ (๗)
sectionNo: 7
content: ไม่เคยถูกสั่งเพิกถอนใบอนุญาตเพราะมีส่วนร่วมในการจัดทำหรือให้การรับรองรายงานการประเมินผลกระทบสิ่งแวดล้อมในส่วนที่เป็นเท็จหรือเจตนาปกปิดข้อเท็จจริงอันเป็นสาระสำคัญ เว้นแต่ระยะเวลาได้ล่วงพ้นไปแล้วไม่น้อยกว่าสามปีนับแต่วันที่ถูกสั่งเพิกถอนใบอนุญาต (๘)
sectionNo: 7
content: ไม่เคยถูกสั่งพักใช้หรือเพิกถอนใบอนุญาตเพราะมีส่วนร่วมในการจัดทำหรือให้การรับรองรายงานการประเมินผลกระทบสิ่งแวดล้อมด้วยความประมาทเลินเล่อหรือบกพร่องในสาระสำคัญจนอาจเป็นเหตุให้ทางราชการได้รับความเสียหาย เว้นแต่ระยะเวลาได้ล่วงพ้นไปแล้วไม่น้อยกว่าหนึ่งปีนับแต่วันที่ถูกสั่งพักใช้หรือเพิกถอนใบอนุญาต
sectionNo: 8
content: ข้อ ๘ ผู้ขอรับใบอนุญาตตามข้อ ๖ (๒) (ก) ต้อง (๑) เป็นนิติบุคคลตามกฎหมายไทยและมีวัตถุประสงค์เพื่อการศึกษา วิจัย และพัฒนา (๒) มีผู้รับใบอนุญาตจัดทำรายงานการประเมินผลกระทบสิ่งแวดล้อมบุคคลธรรมดา ที่มีลักษณะตามข้อ ๗ (๑) (๒) (๔) (๕) (๖) (๗) และ (๘) อย่างน้อยหนึ่งคนอยู่ในสังกัด (๓)
sectionNo: 8
content: มีเจ้าหน้าที่ซึ่งปฏิบัติงานประจำอยู่ในหน่วยงานอย่างน้อยสี่คน โดยต้องเป็นผู้ที่สำเร็จการศึกษาไม่ต่ำกว่าระดับปริญญาตรีจากสถาบันการศึกษาที่ ก.พ. รับรองด้านวิทยาศาสตร์ วิศวกรรมศาสตร์ เศรษฐศาสตร์ สังคมศาสตร์ หรือด้านอื่นที่เลขาธิการประกาศกำหนด และต้องมีลักษณะตามข้อ ๗ (๗) และ (๘)
sectionNo: 8
content: ในกรณีที่ผู้ขอรับใบอนุญาตเป็นสถาบันอุดมศึกษาหรือสถาบันวิจัยเอกชน นอกจากต้องมีลักษณะตามวรรคหนึ่งแล้ว ให้ผู้รับใบอนุญาตจัดทำรายงานการประเมินผลกระทบสิ่งแวดล้อมบุคคลธรรมดาตาม (๒) มีลักษณะตามข้อ ๗ (๓) ด้วย
sectionNo: 9
content: ข้อ ๙ ผู้ขอรับใบอนุญาตตามข้อ ๖ (๒) (ข) ต้อง (๑) มีผู้รับใบอนุญาตจัดทำรายงานการประเมินผลกระทบสิ่งแวดล้อมบุคคลธรรมดาที่มีลักษณะตามข้อ ๗ (๑) (๒) (๔) (๕) (๖) (๗) และ (๘) อย่างน้อยหนึ่งคนอยู่ในสังกัด (๒) มีเจ้าหน้าที่ซึ่งปฏิบัติงานประจำอยู่ในหน่วยงานอย่างน้อยสี่คน
sectionNo: 9
content: โดยต้องเป็นผู้ที่สำเร็จการศึกษาไม่ต่ำกว่าระดับปริญญาตรีจากสถาบันการศึกษาที่ ก.พ. รับรองด้านวิทยาศาสตร์ วิศวกรรมศาสตร์ เศรษฐศาสตร์ สังคมศาสตร์ หรือด้านอื่นที่เลขาธิการประกาศกำหนด และต้องมีลักษณะตามข้อ ๗ (๗) และ (๘)
sectionNo: 10
content: ข้อ ๑๐ ผู้ขอรับใบอนุญาตตามข้อ ๖ (๒) (ค) ต้อง (๑) จดทะเบียนจัดตั้งเป็นนิติบุคคลในประเทศไทย (๒) มีวัตถุประสงค์ในการประกอบกิจการหรือดำเนินการเกี่ยวกับการศึกษา วิจัย และให้คำปรึกษาทางวิชาการด้านสิ่งแวดล้อม (๓) มีทุนจดทะเบียนที่ชำระแล้วตั้งแต่หนึ่งล้านบาทขึ้นไป (๔)
sectionNo: 10
content: มีจำนวนหุ้นของผู้มีสัญชาติไทยถือหุ้นไม่น้อยกว่าร้อยละห้าสิบเอ็ด ซึ่งมีสิทธิในการออกเสียงและจำหน่ายได้แล้วทั้งหมด (๕) มีกรรมการและกรรมการผู้มีอำนาจลงนามผูกพันเป็นผู้มีสัญชาติไทยมากกว่ากึ่งหนึ่ง (๖) มีผู้รับใบอนุญาตจัดทำรายงานการประเมินผลกระทบสิ่งแวดล้อมบุคคลธรรมดาเป็นกรรมการบริหารของบริษัทมหาชน
sectionNo: 10
content: หรือเป็นกรรมการผู้จัดการ หรือผู้จัดการของบริษัทจำกัด ปฏิบัติงานประจำอยู่ในนิติบุคคลผู้ขอรับใบอนุญาตอย่างน้อยหนึ่งคน (๗) มีเจ้าหน้าที่ซึ่งปฏิบัติงานประจำอยู่ในนิติบุคคลผู้ขอรับใบอนุญาตอย่างน้อยสี่คน โดยต้องเป็นผู้ที่สำเร็จการศึกษาไม่ต่ำกว่าระดับปริญญาตรีจากสถาบันการศึกษาที่ ก.พ.
sectionNo: 10
content: รับรองด้านวิทยาศาสตร์ วิศวกรรมศาสตร์ เศรษฐศาสตร์ สังคมศาสตร์ หรือด้านอื่นที่เลขาธิการประกาศกำหนด และต้องมีลักษณะตามข้อ ๗ (๗) และ (๘) (๘) ไม่เคยถูกสั่งเพิกถอนใบอนุญาตเพราะมีส่วนร่วมในการจัดทำหรือให้การรับรองรายงานการประเมินผลกระทบสิ่งแวดล้อมในส่วนที่เป็นเท็จหรือเจตนาปกปิดข้อเท็จจริงอันเป็นสาระสำคัญ
sectionNo: 10
content: เว้นแต่ระยะเวลาได้ล่วงพ้นไปแล้วไม่น้อยกว่าสามปีนับแต่วันที่ถูกสั่งเพิกถอนใบอนุญาต (๙) ไม่เคยถูกสั่งพักใช้หรือเพิกถอนใบอนุญาตเพราะมีส่วนร่วมในการจัดทำหรือให้การรับรองรายงานการประเมินผลกระทบสิ่งแวดล้อมด้วยความประมาทเลินเล่อหรือบกพร่องในสาระสำคัญจนอาจเป็นเหตุให้ทางราชการได้รับความเสียหาย
sectionNo: 10
content: เว้นแต่ระยะเวลาได้ล่วงพ้นไปแล้วไม่น้อยกว่าหนึ่งปีนับแต่วันที่ถูกสั่งพักใช้หรือเพิกถอนใบอนุญาต
sectionNo: 2
content: หมวด ๒ การขอและการออกใบอนุญาต
sectionNo: 11
content: ข้อ ๑๑ ผู้ใดประสงค์จะขอรับใบอนุญาต ให้ยื่นคำขอรับใบอนุญาตต่อเลขาธิการ พร้อมด้วยข้อมูล เอกสารหรือหลักฐานอย่างน้อย ดังต่อไปนี้ (๑) เลขประจำตัวประชาชน กรณีบุคคลธรรมดาเป็นผู้ขออนุญาต (๒) ชื่อและเลขทะเบียนนิติบุคคล กรณีนิติบุคคลเป็นผู้ขออนุญาต (๓)
sectionNo: 11
content: หนังสือแสดงว่าผู้ขอรับใบอนุญาตเป็นผู้แทนนิติบุคคลหรือเป็นผู้มีอำนาจทำการแทนนิติบุคคลกรณีนิติบุคคลเป็นผู้ขออนุญาต หรือหนังสือมอบอำนาจกรณีผู้ขอรับใบอนุญาตไม่ใช่ผู้มีอำนาจลงนามแทนนิติบุคคล (๔) เอกสารหรือหลักฐานแสดงผลงานและประวัติการทำงานเกี่ยวกับการจัดทำรายงานการประเมินผลกระทบสิ่งแวดล้อม
sectionNo: 11
content: หรือที่เกี่ยวข้องกับด้านสิ่งแวดล้อม ของผู้ขอรับใบอนุญาตและเจ้าหน้าที่ซึ่งปฏิบัติงานประจำ ทั้งนี้ ตามที่เลขาธิการประกาศกำหนด (๕) เลขที่ใบอนุญาตและวันที่ออกใบอนุญาตประกอบวิชาชีพหรือใบอนุญาตประกอบกิจการ กรณีผู้ขอรับใบอนุญาตตามข้อ ๖ (๑) หรือ (๒) (ก) หรือ (ค)
sectionNo: 11
content: เป็นผู้ที่จะต้องได้รับใบอนุญาตประกอบวิชาชีพหรือใบอนุญาตประกอบกิจการ (๖) คำยินยอมให้เลขาธิการหรือผู้ซึ่งเลขาธิการมอบหมายเข้าถึงข้อมูลตาม (๑) (๒) และ (๕) เพื่อประโยชน์ในการตรวจสอบ
sectionNo: 12
content: ข้อ ๑๒ เมื่อได้รับคำขอรับใบอนุญาต ให้เลขาธิการตรวจสอบคำขอรับใบอนุญาต รวมทั้งข้อมูล เอกสารหรือหลักฐานว่าถูกต้องและครบถ้วนหรือไม่ ถ้าถูกต้องและครบถ้วน ให้ออกใบรับคำขอให้แก่ผู้ขอรับใบอนุญาต แต่หากคำขอไม่ถูกต้องหรือยังขาดข้อมูล เอกสารหรือหลักฐานใด ให้แจ้งผู้ขอรับใบอนุญาตทราบทันที
sectionNo: 12
content: ถ้าเป็นกรณีที่สามารถแก้ไขเพิ่มเติมได้ในขณะนั้น ให้แจ้งผู้ขอรับใบอนุญาตดำเนินการแก้ไขเพิ่มเติมหรือส่งข้อมูล เอกสารหรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้และแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งข้อมูล
sectionNo: 12
content: เอกสารหรือหลักฐานให้ถูกต้องและครบถ้วนภายในระยะเวลาที่เลขาธิการกำหนด ในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาต หรือไม่จัดส่งข้อมูล เอกสารหรือหลักฐานให้ถูกต้องและครบถ้วนภายในระยะเวลาที่เลขาธิการกำหนด ให้ถือว่าผู้ขอรับใบอนุญาตไม่ประสงค์จะให้ดำเนินการต่อไป
sectionNo: 12
content: และให้เลขาธิการจำหน่ายเรื่องออกจากสารบบ
sectionNo: 13
content: ข้อ ๑๓ ในกรณีที่คำขอรับใบอนุญาต รวมทั้งข้อมูล เอกสารหรือหลักฐานถูกต้องและครบถ้วน ให้เลขาธิการแจ้งผู้ขอรับใบอนุญาตเข้ารับการประเมินความรู้ ความสามารถ และความพร้อมในการจัดทำรายงานการประเมินผลกระทบสิ่งแวดล้อมภายในสี่สิบห้าวันนับแต่วันที่ข้อมูล เอกสารหรือหลักฐานถูกต้องและครบถ้วน
sectionNo: 13
content: ในกรณีที่ผู้ขอรับใบอนุญาตไม่ผ่านการประเมินตามหลักเกณฑ์ที่เลขาธิการประกาศกำหนด ให้เลขาธิการมีหนังสือแจ้งผู้ขอรับใบอนุญาตทราบภายในเจ็ดวันนับแต่วันที่กำหนดให้มีการประเมินความรู้พร้อมด้วยเหตุผลและสิทธิในการอุทธรณ์ และให้ถือว่าสิ้นสุดกระบวนพิจารณาออกใบอนุญาต
sectionNo: 13
content: ในกรณีที่ผู้ขอรับใบอนุญาตผ่านการประเมินตามหลักเกณฑ์ที่เลขาธิการประกาศกำหนด และมีลักษณะถูกต้องตามข้อ ๗ ข้อ ๘ ข้อ ๙ หรือข้อ ๑๐ แล้วแต่กรณี ให้เลขาธิการมีหนังสือแจ้งผู้ขอรับใบอนุญาตทราบภายในเจ็ดวันนับแต่วันที่กำหนดให้มีการประเมินความรู้
sectionNo: 13
content: และให้ผู้ขอรับใบอนุญาตชำระค่าธรรมเนียมใบอนุญาตภายในสิบห้าวันนับแต่วันที่ได้รับหนังสือแจ้งดังกล่าว สำหรับกรณีผู้ขอรับใบอนุญาตเป็นผู้จัดทำรายงานการประเมินผลกระทบสิ่งแวดล้อมนิติบุคคล
sectionNo: 13
content: ให้แสดงเอกสารหรือหนังสือรับรองตนเองของผู้จัดทำรายงานการประเมินผลกระทบสิ่งแวดล้อมบุคคลธรรมดาว่าเป็นผู้ปฏิบัติงานประจำอยู่ในนิติบุคคลผู้ขอรับใบอนุญาตเพียงแห่งเดียวเท่านั้น พร้อมกับการชำระค่าธรรมเนียมด้วย เมื่อผู้ขอรับใบอนุญาตได้ชำระค่าธรรมเนียมใบอนุญาตแล้ว
sectionNo: 13
content: ให้เลขาธิการออกใบอนุญาตภายในเจ็ดวันนับแต่วันที่ได้รับชำระค่าธรรมเนียม ในกรณีที่ผู้ขอรับใบอนุญาตไม่ชำระค่าธรรมเนียมใบอนุญาตภายในระยะเวลาตามวรรคสาม ให้ถือว่าผู้ขอรับใบอนุญาตไม่ประสงค์จะรับใบอนุญาต และให้เลขาธิการจำหน่ายเรื่องออกจากสารบบ
sectionNo: 13
content: การอนุญาตตามวรรคสามให้มีอายุคราวละไม่เกินห้าปีโดยนำผลการประเมินความรู้ความสามารถ และความพร้อมในการจัดทำรายงานการประเมินผลกระทบสิ่งแวดล้อมตามวรรคหนึ่งมาประกอบการพิจารณาด้วย และจะกำหนดเงื่อนไขให้ผู้รับใบอนุญาตปฏิบัติ หรือจะจำกัดขนาดหรือลักษณะของโครงการ กิจการ
sectionNo: 13
content: หรือการดำเนินการที่ผู้รับใบอนุญาตมีสิทธิในการจัดทำรายงานการประเมินผลกระทบสิ่งแวดล้อมไว้ในใบอนุญาตก็ได้
sectionNo: 14
content: ข้อ ๑๔ ให้ผู้รับใบอนุญาตแสดงใบอนุญาตต่อพนักงานเจ้าหน้าที่หรือเจ้าหน้าที่เมื่อมีการร้องขอ โดยจะแสดงด้วยวิธีการทางอิเล็กทรอนิกส์หรือวิธีการอื่นใดตามที่เลขาธิการกำหนดก็ได้
sectionNo: 3
content: หมวด ๓ การเปลี่ยนแปลงผู้จัดทำรายงานการประเมินผลกระทบสิ่งแวดล้อมบุคคลธรรมดา และเจ้าหน้าที่ซึ่งปฏิบัติงานประจำ
sectionNo: 15
content: ข้อ ๑๕ กรณีที่ผู้รับใบอนุญาตตามข้อ ๖ (๒) ประสงค์จะเปลี่ยนแปลงผู้จัดทำรายงานการประเมินผลกระทบสิ่งแวดล้อมบุคคลธรรมดาหรือเจ้าหน้าที่ซึ่งปฏิบัติงานประจำ โดยไม่ทำให้คุณสมบัติของนิติบุคคลเปลี่ยนแปลงไป
sectionNo: 15
content: ให้ยื่นคำขอต่อเลขาธิการภายในสี่สิบห้าวันนับแต่วันที่มีการเปลี่ยนแปลงพร้อมทั้งระบุรายชื่อบุคคลที่ประสงค์จะเปลี่ยนแปลง และข้อมูล เอกสารหรือหลักฐานที่เกี่ยวกับบุคคลนั้น
sectionNo: 15
content: เมื่อเลขาธิการตรวจสอบรายชื่อและคุณสมบัติของผู้จัดทำรายงานการประเมินผลกระทบสิ่งแวดล้อมบุคคลธรรมดาหรือเจ้าหน้าที่ซึ่งปฏิบัติงานประจำตามวรรคหนึ่งแล้ว ให้แจ้งผลการพิจารณาให้ผู้รับใบอนุญาตทราบภายในสามสิบวันนับแต่วันที่เลขาธิการได้รับแจ้งรายชื่อบุคคลตามวรรคหนึ่ง และให้นำความในข้อ ๑๑ และข้อ ๑๒
sectionNo: 15
content: มาใช้บังคับด้วยโดยอนุโลม
sectionNo: 16
content: ข้อ ๑๖ ในกรณีที่ผู้รับใบอนุญาตตามข้อ ๖ (๒) รายใดมีผู้จัดทำรายงานการประเมินผลกระทบสิ่งแวดล้อมบุคคลธรรมดาหรือเจ้าหน้าที่ซึ่งปฏิบัติงานประจำไม่ครบจำนวนตามข้อ ๘ (๒) หรือ (๓) ข้อ ๙ หรือข้อ ๑๐ (๖) หรือ (๗) แล้วแต่กรณี ให้หยุดจัดทำหรือให้การรับรองรายงานการประเมินผลกระทบสิ่งแวดล้อมทันที
sectionNo: 16
content: และมีหนังสือแจ้งให้เลขาธิการทราบภายในสิบห้าวันนับแต่วันที่มีผู้จัดทำรายงานหรือเจ้าหน้าที่ไม่ครบจำนวน ให้ผู้รับใบอนุญาตตามวรรคหนึ่งดำเนินการให้มีผู้จัดทำรายงานการประเมินผลกระทบสิ่งแวดล้อมบุคคลธรรมดาหรือเจ้าหน้าที่ซึ่งปฏิบัติงานประจำขึ้นใหม่จนครบตามจำนวนที่กำหนดไว้
sectionNo: 16
content: และแจ้งรายชื่อผู้จัดทำรายงานการประเมินผลกระทบสิ่งแวดล้อมบุคคลธรรมดาหรือเจ้าหน้าที่ซึ่งปฏิบัติงานประจำนั้นต่อเลขาธิการภายในสี่สิบห้าวันนับแต่วันที่เลขาธิการได้รับแจ้งการมีผู้จัดทำรายงานหรือเจ้าหน้าที่ไม่ครบจำนวน และให้นำความในข้อ ๑๕ วรรคสอง มาใช้บังคับด้วยโดยอนุโลม
sectionNo: 16
content: กรณีที่ผู้รับใบอนุญาตไม่อาจดำเนินการให้มีผู้จัดทำรายงานการประเมินผลกระทบสิ่งแวดล้อมบุคคลธรรมดาหรือเจ้าหน้าที่ซึ่งปฏิบัติงานประจำได้ภายในกำหนดระยะเวลาตามวรรคสอง ให้ผู้รับใบอนุญาตมีหนังสือขอขยายระยะเวลา ในการนี้ เลขาธิการอาจขยายระยะเวลาออกไปได้อีกไม่เกินสามสิบวัน
sectionNo: 17
content: ข้อ ๑๗ ในระหว่างดำเนินการเพื่อให้มีผู้จัดทำรายงานการประเมินผลกระทบสิ่งแวดล้อมบุคคลธรรมดาหรือเจ้าหน้าที่ซึ่งปฏิบัติงานประจำให้ครบจำนวนตามข้อ ๑๖ ผู้รับใบอนุญาตตามข้อ ๖ (๒) ที่มีเจ้าหน้าที่ซึ่งปฏิบัติงานประจำอย่างน้อยสองคน
sectionNo: 17
content: จะยื่นคำขอผ่อนผันพร้อมด้วยเหตุผลต่อเลขาธิการเพื่อให้ตนจัดเตรียมเอกสารที่เกี่ยวข้องเพื่อนำไปใช้ประกอบการจัดทำหรือการให้การรับรองรายงานการประเมินผลกระทบสิ่งแวดล้อมไปพลางก่อนก็ได้
sectionNo: 17
content: หากเลขาธิการเห็นว่ามีเหตุจำเป็นเพื่อประโยชน์ในการจัดทำหรือให้การรับรองรายงานการประเมินผลกระทบสิ่งแวดล้อมและไม่มีผลเสียหายต่อการจัดทำหรือให้การรับรองรายงานการประเมินผลกระทบสิ่งแวดล้อมที่กำลังดำเนินการอยู่ ให้มีหนังสือแจ้งผลการอนุญาตให้ผ่อนผันภายในสี่สิบห้าวันนับแต่วันที่ได้รับคำขอดังกล่าว
sectionNo: 17
content: โดยจะกำหนดเงื่อนไขให้ดำเนินการเพิ่มเติมด้วยก็ได้
sectionNo: 4
content: หมวด ๔ การต่ออายุใบอนุญาตและการออกใบแทนใบอนุญาต
sectionNo: 18
content: ข้อ ๑๘ ผู้รับใบอนุญาตซึ่งประสงค์จะต่ออายุใบอนุญาตให้ยื่นคำขอต่อเลขาธิการไม่น้อยกว่าเก้าสิบวันแต่ไม่เกินหนึ่งร้อยห้าสิบวันก่อนวันที่ใบอนุญาตสิ้นอายุ พร้อมด้วยใบอนุญาต ข้อมูล เอกสารหรือหลักฐานอื่นตามที่กำหนดในแบบคำขอต่ออายุใบอนุญาต เมื่อได้ยื่นคำขอต่ออายุใบอนุญาตแล้ว
sectionNo: 18
content: ให้ผู้รับใบอนุญาตสามารถจัดทำหรือให้การรับรองรายงานการประเมินผลกระทบสิ่งแวดล้อมนั้นต่อไปได้จนกว่าเลขาธิการจะสั่งไม่ต่ออายุใบอนุญาตนั้น ให้นำความในข้อ ๑๑ ข้อ ๑๒ และข้อ ๑๓ มาใช้บังคับแก่การพิจารณาต่ออายุใบอนุญาตด้วยโดยอนุโลม ในการนี้
sectionNo: 18
content: เลขาธิการจะต่ออายุใบอนุญาตโดยกำหนดระยะเวลาน้อยกว่าอายุใบอนุญาตเดิมก็ได้ โดยพิจารณาจากคุณภาพของการจัดทำรายงานการประเมินผลกระทบสิ่งแวดล้อม และพฤติการณ์ในการปฏิบัติตามกฎหมายและเงื่อนไขที่กำหนดไว้ในใบอนุญาตที่ผ่านมาของผู้ขอต่ออายุใบอนุญาต
sectionNo: 19
content: ข้อ ๑๙ ในกรณีที่ใบอนุญาตสูญหาย ถูกทำลาย หรือเสียหายในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่อเลขาธิการภายในสี่สิบห้าวันนับแต่วันที่ได้ทราบถึงการสูญหาย ถูกทำลาย หรือเสียหายในสาระสำคัญ พร้อมด้วยข้อมูล เอกสารหรือหลักฐาน ดังต่อไปนี้ (๑) เลขที่ใบอนุญาต (๒) ข้อมูล
sectionNo: 19
content: เอกสารหรือหลักฐานอื่นตามที่กำหนดในแบบคำขอรับใบแทนใบอนุญาต ให้นำความในข้อ ๑๑ และข้อ ๑๒ มาใช้บังคับแก่การพิจารณาคำขอรับใบแทนใบอนุญาตและการออกใบแทนใบอนุญาตด้วยโดยอนุโลม ในกรณีที่คำขอรับใบแทนใบอนุญาต รวมทั้งข้อมูล เอกสารหรือหลักฐานตามวรรคหนึ่งถูกต้องและครบถ้วน
sectionNo: 19
content: ให้เลขาธิการออกใบแทนใบอนุญาตให้แล้วเสร็จภายในเจ็ดวัน
sectionNo: 5
content: หมวด ๕ การแจ้งเตือน การพักใช้และการเพิกถอนใบอนุญาต และการอุทธรณ์คำสั่ง
sectionNo: 20
content: ข้อ ๒๐ เลขาธิการมีอำนาจแจ้งเตือนเป็นหนังสือ เมื่อปรากฏว่า (๑) ผู้รับใบอนุญาตจัดทำหรือให้การรับรองรายงานการประเมินผลกระทบสิ่งแวดล้อมด้วยความประมาทเลินเล่อหรือบกพร่องในสาระสำคัญจนมีผลให้รายงานการประเมินผลกระทบสิ่งแวดล้อมไม่ครบถ้วนสมบูรณ์ (๒) ผู้รับใบอนุญาตไม่ปฏิบัติตามหลักเกณฑ์ วิธีการ
sectionNo: 20
content: และเงื่อนไขการจัดทำรายงานการประเมินผลกระทบสิ่งแวดล้อมตามประกาศที่ออกตามมาตรา ๔๘ (๓) ผู้รับใบอนุญาตไม่แจ้งการเปลี่ยนแปลงผู้จัดทำรายงานการประเมินผลกระทบสิ่งแวดล้อมบุคคลธรรมดาหรือเจ้าหน้าที่ซึ่งปฏิบัติงานประจำตามข้อ ๑๕
sectionNo: 20
content: หรือไม่แจ้งการมีผู้จัดทำรายงานการประเมินผลกระทบสิ่งแวดล้อมบุคคลธรรมดาหรือเจ้าหน้าที่ซึ่งปฏิบัติงานประจำไม่ครบถ้วนตามข้อ ๑๖ (๔) ผู้รับใบอนุญาตกระทำฝ่าฝืนจรรยาบรรณในการประกอบวิชาชีพตามที่มีกฎหมายกำหนดไว้ และได้รับโทษในระดับตักเตือนเช่นเดียวกัน
sectionNo: 21
content: ข้อ ๒๑ เลขาธิการมีอำนาจสั่งพักใช้ใบอนุญาต เมื่อปรากฏว่า (๑) ผู้รับใบอนุญาตจัดทำหรือให้การรับรองรายงานการประเมินผลกระทบสิ่งแวดล้อมด้วยความประมาทเลินเล่อหรือบกพร่องในสาระสำคัญจนอาจเป็นเหตุให้ทางราชการได้รับความเสียหาย (๒)
sectionNo: 21
content: ผู้รับใบอนุญาตยินยอมให้ผู้ซึ่งถูกสั่งพักใช้หรือเพิกถอนใบอนุญาตตามกฎหมายว่าด้วยการส่งเสริมและรักษาคุณภาพสิ่งแวดล้อมจัดทำหรือให้การรับรองรายงานการประเมินผลกระทบสิ่งแวดล้อม หรือลงลายมือชื่อในรายงานการประเมินผลกระทบสิ่งแวดล้อมที่ตนไม่ได้จัดทำหรือให้การรับรอง (๓)
sectionNo: 21
content: ผู้รับใบอนุญาตฝ่าฝืนหรือไม่ปฏิบัติตามเงื่อนไขที่กำหนดไว้ในใบอนุญาต (๔) นิติบุคคลผู้รับใบอนุญาตฝ่าฝืนหรือไม่ปฏิบัติตามข้อ ๑๗ (๕) ผู้รับใบอนุญาตเคยถูกแจ้งเตือนตามข้อ ๒๐ มาแล้ว และกระทำการอย่างหนึ่งอย่างใดอันเป็นเหตุให้ถูกแจ้งเตือนตามข้อ ๒๐ อีกภายในสองปีนับจากวันที่ถูกเตือนครั้งแรก (๖)
sectionNo: 21
content: ผู้รับใบอนุญาตฝ่าฝืนจรรยาบรรณในการประกอบวิชาชีพตามที่มีกฎหมายกำหนดไว้ และได้รับโทษในระดับพักใช้ใบอนุญาตเช่นเดียวกัน การสั่งพักใช้ใบอนุญาตตาม (๑) ให้มีระยะเวลาครั้งละไม่น้อยกว่าหกเดือนแต่ไม่เกินสิบสองเดือน และการสั่งพักใช้ใบอนุญาตตาม (๒) (๓) (๔) (๕) หรือ (๖)
sectionNo: 21
content: ให้มีระยะเวลาครั้งละไม่น้อยกว่าสามเดือนแต่ไม่เกินหกเดือน ในกรณีที่ใบอนุญาตมีระยะเวลาเหลืออยู่น้อยกว่าระยะเวลาที่ถูกสั่งพักใช้ใบอนุญาต ห้ามมิให้รับคำขอออกใบอนุญาตหรือคำขอต่ออายุใบอนุญาตของผู้รับใบอนุญาตนั้นไว้พิจารณาจนกว่าระยะเวลาการสั่งพักใช้ใบอนุญาตจะสิ้นสุดลง
sectionNo: 21
content: ผู้รับใบอนุญาตซึ่งถูกสั่งพักใช้ใบอนุญาตจะดำเนินการใด ๆ เกี่ยวกับการจัดทำหรือ ให้การรับรองรายงานการประเมินผลกระทบสิ่งแวดล้อมในระหว่างที่ถูกสั่งพักใช้ใบอนุญาตไม่ได้
sectionNo: 22
content: ข้อ ๒๒ เลขาธิการมีอำนาจสั่งเพิกถอนใบอนุญาต เมื่อปรากฏว่า (๑) ผู้รับใบอนุญาตขาดคุณสมบัติตามข้อ ๗ ข้อ ๘ ข้อ ๙ หรือข้อ ๑๐ แล้วแต่กรณี (๒) ผู้รับใบอนุญาตได้ให้การรับรองตนเองว่าเป็นผู้ปฏิบัติงานประจำอยู่ในนิติบุคคลผู้ขอรับใบอนุญาตเพียงแห่งเดียว
sectionNo: 22
content: หรือใช้เอกสารการรับรองตนเองของผู้จัดทำรายงานการประเมินผลกระทบสิ่งแวดล้อมบุคคลธรรมดาว่าเป็นผู้ปฏิบัติงานประจำอยู่ในนิติบุคคลผู้ขอรับใบอนุญาตเพียงแห่งเดียวตามข้อ ๑๓ อันเป็นเท็จหรือเจตนาปกปิดข้อเท็จจริงที่เป็นสาระสำคัญ (๓)
sectionNo: 22
content: ผู้รับใบอนุญาตมีเจตนาจัดทำหรือให้การรับรองรายงานการประเมินผลกระทบสิ่งแวดล้อมอันเป็นเท็จหรือเจตนาปกปิดข้อเท็จจริงที่เป็นสาระสำคัญ (๔) ผู้รับใบอนุญาตเป็นผู้บริหาร กรรมการบริหาร กรรมการผู้จัดการ ผู้จัดการ
sectionNo: 22
content: หรือมีอำนาจบริหารจัดการของโครงการหรือกิจการหรือการดำเนินการที่ตนเป็นผู้รับจัดทำรายงานการประเมินผลกระทบสิ่งแวดล้อม (๕) ผู้รับใบอนุญาตฝ่าฝืนคำสั่งพักใช้ใบอนุญาต (๖) ผู้รับใบอนุญาตเคยถูกสั่งพักใช้ใบอนุญาตตามข้อ ๒๑ มาแล้ว และกระทำการอย่างหนึ่งอย่างใดอันเป็นเหตุให้ต้องถูกสั่งพักใช้ใบอนุญาตตามข้อ ๒๑
sectionNo: 22
content: อีกภายในสองปีนับจากวันที่มีคำสั่งพักใช้ใบอนุญาตครั้งแรก
sectionNo: 23
content: ข้อ ๒๓ กรณีเลขาธิการมีคำสั่งเพิกถอนใบอนุญาตของผู้จัดทำรายงานการประเมินผลกระทบสิ่งแวดล้อมนิติบุคคลตามข้อ ๒๒ (๓) ให้การเพิกถอนนั้นมีผลเป็นเพิกถอนใบอนุญาตของผู้จัดทำรายงานการประเมินผลกระทบสิ่งแวดล้อมบุคคลธรรมดาของกรรมการบริหาร กรรมการผู้จัดการ ผู้จัดการ
sectionNo: 23
content: หรือบุคคลซึ่งมีอำนาจกระทำการแทนของบริษัทมหาชนหรือบริษัทจำกัดผู้รับใบอนุญาตตามข้อ ๑๐ (๖) ที่กำกับดูแลหรือควบคุมการจัดทำหรือให้การรับรองรายงานการประเมินผลกระทบสิ่งแวดล้อมด้วย
sectionNo: 24
content: ข้อ ๒๔ การพิจารณาออกคำสั่งพักใช้หรือเพิกถอนใบอนุญาตตามข้อ ๒๑ ข้อ ๒๒ หรือข้อ ๒๓ แล้วแต่กรณี ให้เลขาธิการแจ้งผู้รับใบอนุญาตทราบและให้ผู้รับใบอนุญาตนำพยานหลักฐานมายื่นเพื่อประกอบการพิจารณา และในกรณีที่มีเหตุอันควรเชื่อได้ว่าผู้รับใบอนุญาตมีการกระทำที่เป็นเหตุแห่งการพักใช้หรือเพิกถอนใบอนุญาต
sectionNo: 24
content: และมีความจำเป็นเพื่อป้องกันความเสียหายที่อาจเกิดขึ้น หากจะให้มีการจัดทำหรือให้การรับรองรายงานการประเมินผลกระทบสิ่งแวดล้อมต่อไปเลขาธิการอาจสั่งให้ผู้รับใบอนุญาตหยุดจัดทำหรือให้การรับรองรายงานการประเมินผลกระทบสิ่งแวดล้อมไว้ก่อนจนกว่าการพิจารณาการพักใช้หรือการเพิกถอนใบอนุญาตจะเสร็จสิ้นก็ได้
sectionNo: 24
content: ในกรณีที่มีคำสั่งพักใช้ใบอนุญาตตามข้อ ๒๑ (๑) หรือคำสั่งเพิกถอนใบอนุญาตตามข้อ ๒๒ (๓) หรือข้อ ๒๓ ให้เลขาธิการระบุชื่อผู้จัดทำรายงานการประเมินผลกระทบสิ่งแวดล้อมบุคคลธรรมดา เจ้าหน้าที่ซึ่งปฏิบัติงานประจำ และกรรมการบริหาร กรรมการผู้จัดการ ผู้จัดการ
sectionNo: 24
content: หรือบุคคลซึ่งมีอำนาจกระทำการแทนของบริษัทมหาชนหรือบริษัทจำกัด ที่มีส่วนร่วมในการจัดทำหรือให้การรับรองรายงานการประเมินผลกระทบสิ่งแวดล้อมและมีชื่อปรากฏในรายงานนั้นไว้ในคำสั่งพักใช้หรือคำสั่งเพิกถอนใบอนุญาตด้วย
sectionNo: 25
content: ข้อ ๒๕ เมื่อได้แจ้งเตือนตามข้อ ๒๐ หรือสั่งพักใช้ใบอนุญาตตามข้อ ๒๑ หรือสั่งเพิกถอนใบอนุญาตตามข้อ ๒๒ แล้ว ให้เลขาธิการเผยแพร่การแจ้งเตือนหรือการสั่งนั้นในระบบเทคโนโลยีสารสนเทศของสำนักงานเพื่อให้ประชาชนทราบด้วย
sectionNo: 26
content: ข้อ ๒๖ ให้นำบทบัญญัติว่าด้วยการอุทธรณ์คำสั่งทางปกครองตามกฎหมายว่าด้วยวิธีปฏิบัติราชการทางปกครองมาใช้บังคับแก่การยื่นอุทธรณ์และการพิจารณาอุทธรณ์ด้วยโดยอนุโลม
sectionNo: 6
content: หมวด ๖ ค่าธรรมเนียม
sectionNo: 27
content: ข้อ ๒๗ ค่าธรรมเนียมใบอนุญาตเป็นผู้จัดทำรายงานการประเมินผลกระทบสิ่งแวดล้อม ให้คิดเป็นรายปี ปีละ ๕,๐๐๐ บาท ให้นำความในวรรคหนึ่งมาใช้บังคับกับค่าธรรมเนียมการต่ออายุใบอนุญาต
content: บทเฉพาะกาล
sectionNo: 28
content: ข้อ ๒๘ คำขอรับใบอนุญาตที่ได้ยื่นคำขอต่อเลขาธิการไว้ไม่เกินหนึ่งร้อยห้าสิบวันก่อนวันที่ใบอนุญาตสิ้นอายุก่อนวันที่กฎกระทรวงนี้ใช้บังคับและยังอยู่ในระหว่างการพิจารณา ให้ถือเป็นคำขอรับใบอนุญาตตามกฎกระทรวงนี้
sectionNo: 28
content: ในกรณีที่คำขอที่ยื่นตามวรรคหนึ่งและเอกสารหรือหลักฐานที่ยื่นพร้อมคำขอดังกล่าวแตกต่างไปจากกฎกระทรวงนี้ ให้เลขาธิการมีอำนาจสั่งให้ผู้ขอใบอนุญาตแก้ไขเพิ่มเติมคำขอและส่งเอกสารหรือหลักฐานเพิ่มเติมเพื่อให้เป็นไปตามกฎกระทรวงนี้
sectionNo: 29
content: ข้อ ๒๙ ใบอนุญาตเป็นผู้มีสิทธิทำรายงานเกี่ยวกับการศึกษาผลกระทบกระเทือนต่อคุณภาพสิ่งแวดล้อมที่ออกให้ก่อนวันที่กฎกระทรวงนี้ใช้บังคับ และยังไม่สิ้นอายุ ให้ใช้ได้ต่อไปจนกว่าใบอนุญาตนั้นจะสิ้นอายุ หากผู้รับใบอนุญาตตามวรรคหนึ่ง ประสงค์จะจัดทำหรือให้การรับรองรายงานการประเมินผลกระทบสิ่งแวดล้อมต่อไป
sectionNo: 29
content: ให้ยื่นคำขอรับใบอนุญาตตามกฎกระทรวงนี้ต่อเลขาธิการก่อนวันที่ใบอนุญาตเดิมจะสิ้นอายุไม่น้อยกว่าเก้าสิบวัน และให้ผู้รับใบอนุญาตดังกล่าวจัดทำหรือให้การรับรองรายงานตามใบอนุญาตนั้นต่อไปได้จนกว่าจะได้รับใบอนุญาตตามกฎกระทรวงนี้หรือเลขาธิการได้แจ้งให้ทราบถึงการไม่อนุญาต
sectionNo: 30
content: ข้อ ๓๐ ผู้ชำนาญการในการศึกษาผลกระทบกระเทือนต่อคุณภาพสิ่งแวดล้อมซึ่งปฏิบัติงานประจำอยู่ในนิติบุคคลผู้รับใบอนุญาตเป็นผู้มีสิทธิทำรายงานเกี่ยวกับการศึกษาผลกระทบกระเทือนต่อคุณภาพสิ่งแวดล้อมก่อนวันที่กฎกระทรวงนี้ใช้บังคับ
sectionNo: 30
content: ให้ถือว่าเป็นผู้จัดทำรายงานการประเมินผลกระทบสิ่งแวดล้อมบุคคลธรรมดาซึ่งปฏิบัติงานประจำอยู่ในนิติบุคคลผู้รับใบอนุญาตให้เป็นผู้จัดทำรายงานการประเมินผลกระทบสิ่งแวดล้อมตามกฎกระทรวงนี้ จนกว่าใบอนุญาตเป็นผู้มีสิทธิทำรายงานเกี่ยวกับการศึกษาผลกระทบกระเทือนต่อคุณภาพสิ่งแวดล้อมของนิติบุคคลนั้นจะสิ้นอายุ
sectionNo: 30
content: หรือพ้นจากการเป็นผู้ปฏิบัติงานประจำนิติบุคคลผู้รับใบอนุญาตนั้น
sectionNo: 31
content: ข้อ ๓๑ ผู้ชำนาญการในการศึกษาผลกระทบกระเทือนต่อคุณภาพสิ่งแวดล้อมซึ่งปฏิบัติงานประจำอยู่ในนิติบุคคลผู้รับใบอนุญาตเป็นผู้มีสิทธิทำรายงานเกี่ยวกับการศึกษาผลกระทบกระเทือนต่อคุณภาพสิ่งแวดล้อมตามข้อ ๓๐ ผู้ใดที่ยื่นคำขอรับใบอนุญาตเป็นผู้จัดทำรายงานการประเมินผลกระทบสิ่งแวดล้อมบุคคลธรรมดาตามกฎกระทรวงนี้
sectionNo: 31
content: ให้ได้รับยกเว้นลักษณะตามข้อ ๗ (๕)
content: ให้ไว้ ณ วันที่ ๒๕ เมษายน พ.ศ. ๒๕๖๕ วราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๑/๔ วรรคสอง แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติส่งเสริมและรักษาคุณภาพสิ่งแวดล้อมแห่งชาติ (ฉบับที่ ๒) พ.ศ. ๒๕๖๑ บัญญัติให้ การขอและการออกใบอนุญาต
content: คุณสมบัติของผู้รับใบอนุญาตเป็นผู้จัดทำรายงานการประเมินผลกระทบสิ่งแวดล้อม การต่ออายุใบอนุญาต การออกใบแทนใบอนุญาต และการสั่งพักใช้และการเพิกถอนใบอนุญาต เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง
content: และสมควรปรับปรุงค่าธรรมเนียมใบอนุญาตเป็นผู้จัดทำรายงานการประเมินผลกระทบสิ่งแวดล้อมให้สอดคล้องกับอัตราค่าธรรมเนียมท้ายพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติส่งเสริมและรักษาคุณภาพสิ่งแวดล้อมแห่งชาติ (ฉบับที่ ๒) พ.ศ. ๒๕๖๑
content: จึงจำเป็นต้องออกกฎกระทรวงนี้